Babelscape/SREDFM huggingface dataset:
Αγγλικό πρωτάθλημα ποδοσφαίρου ανδρών 2020-21

Το Αγγλικό πρωτάθλημα ποδοσφαίρου ανδρών 2020-21 ή Πρέμιερ Λιγκ 2020-21 ήταν η 29η σεζόν της Πρέμιερ Λιγκ, του κορυφαίου ποδοσφαιρικού πρωταθλήματος στην Αγγλία από τότε που μετονομάστηκε το 1992. Η Λίβερπουλ Φ.Κ. κατέκτησε το περυσινό πρωτάθλημα για 19η φορά στην ιστορία της. Η σεζόν ξεκίνησε στις 12 Σεπτεμβρίου 2020 και ολοκληρώθηκε στις 23 Μαΐου 2021. Πρωταθλήτρια αναδείχθηκε η Μάντσεστερ Σίτι για 7η φορά στην ιστορία της και 5η φορά από τότε που η διοργάνωση ονομάστηκε Πρέμιερ Λιγκ. Όπως και στο δεύτερο μισό της προηγούμενης σεζόν και λόγω της πανδημίας του Κορωνοϊού η πλειοψηφία των αγώνων έγιναν με μειωμένη ή καθόλου προσέλευση.
Γκιλμπέρτ Σαμπόγια Σουνιέ

Ο Γκιλμπέρτ Σαμπόγια Σουνιέ (, γεν. στις 28 Ιουλίου 1966, Σαντ Ζουλιά ντε Λόρια) είναι Ανδορρανός πολιτικός. Διετέλεσε Υπουργός Εξωτερικών του Πριγκιπάτου από το 2011 έως το 2017 και Υπουργός Οικονομίας, Ανταγωνιστικότητας και Καινοτομίας μεταξύ 2017 και 2019. Ξεκίνησε την πολιτική του σταδιοδρομία το 1994 ως γενικός σύμβουλος με το κόμμα της Εθνικής Δημοκρατικής Ομάδας. Κατά τη διάρκεια της νομοθετικής περιόδου 1994-1996 ήταν επίσης πρόεδρος της Νομοθετικής Επιτροπής Οικονομικών. Με την πάροδο του χρόνου ηγήθηκε πολλών τοπικών πολιτικών σχηματισμών, μέχρι που το 2011 εντάχθηκε στους Δημοκράτες για την Ανδόρρα. Από τις 23 Μαρτίου έως την 1η Απριλίου 2015 διετέλεσε υπηρεσιακός αρχηγός της κυβέρνησης της Ανδόρρας.
Βιργινία των Μεδίκων

Η Βιργινία των Μεδίκων (29 Μαΐου 1568 - 15 Ιανουαρίου 1615) ήταν μια Ιταλίδα πριγκίπισσα, μέλος του Οίκου των Medici και με το γάμο της, Δούκισσα της Μόντενα και του Ρέτζιο.

Αντιβασιλέας του Δουκάτου της Μόντενα και του Ρέτζιο κατά τη διάρκεια της απουσίας του συζύγου της, μπόρεσε να προστατεύσει την αυτονομία της πόλης της Μόντενα από τις επιθέσεις των ντόπιων Ποντέστα και Κριτών. Η απιστία του συζύγου της αύξησε την ήδη ακανόνιστη συμπεριφορά της και οδήγησε σε μια μόνιμη ψυχική ασθένεια, η οποία κράτησε μέχρι το θάνατό της.
Αγγλο-Σοβιετική Συνθήκη του 1942

Η Αγγλο-Σοβιετική Συνθήκη του 1942 (αγγλικά:Anglo-Soviet Treaty of 1942) 
επίσημο όνομα:«Εικοσαετής συμφωνία αμοιβαίας βοήθειας μεταξύ του Ηνωμένου Βασιλείου και της Ένωσης των Σοβιετικών Σοσιαλιστικών Δημοκρατιών» (Twenty-Year Mutual Assistance Agreement Between the United Kingdom and the Union of Soviet Socialist Republics), καθιέρωσε μια στρατιωτική και πολιτική συμμαχία μεταξύ της Σοβιετικής Ένωσης και της Βρετανικής Αυτοκρατορίας που επρόκειτο να διαρκέσει μέχρι το τέλος του Β' Παγκόσμιου Πολέμου ή ως αναφέρονταν στη συνθήκη έως και 20 χρόνια αργότερα.

Η συνθήκη υπογράφηκε στο Λονδίνο στις 26 Μαΐου 1942 από τον τότε υπουργό Εξωτερικών της Βρετανίας Άντονι Ήντεν και τον τότε Σοβιετικό υπουργό Εξωτερικών Βιατσεσλάβ Μόλοτοφ.
Αλέξανδρος ο Αλάβαρχος

Ο Αλέξανδρος ο Αλάβαρχος (γενν. π. 10 π.Χ.) από τον Οίκο των Αλαβάρχων ήταν ένας Ιουδαίος αριστοκράτης της Αλεξάνδρειας. Αδελφός του ήταν ο "εξηγητής" του Τορά και φιλόσοφος Φίλων ο Αλεξανδρεύς.
Boeing B-29 Superfortress

thumb|250px|Ένα B-29 εν πτήση
To Boeing B-29 Superfortress είναι βαρύ τετρακινητήριο ελικοφόρο βομβαρδιστικό που σχεδιάστηκε από την Boeing και χρησιμοποιήθηκε κυρίως από τις Ηνωμένες Πολιτείες κατά τη διάρκεια του Β΄ Παγκοσμίου Πολέμου και του Πολέμου της Κορέας. Ονομάστηκε σε ευθεία αναφορά στον προκάτοχό του, το B-17 Flying Fortress. Το Superfortress σχεδιάστηκε για στρατηγικές βομβιστικές επιθέσεις μεγάλου υψομέτρου, αλλά μετέφερε επίσης νυχτερινές εμπρηστικές βόμβες χαμηλού υψομέτρου, καθώς ναρκών για τον αποκλεισμό της Ιαπωνίας. Τα B-29 έριξαν επίσης τις ατομικές βόμβες στη Χιροσίμα και το Ναγκασάκι, καθιστώντας τα μοναδικά αεροσκάφη που χρησιμοποίησαν ποτέ πυρηνικά όπλα στη μάχη.

Ένα από τα μεγαλύτερα αεροσκάφη του Β΄ Παγκοσμίου Πολέμου, το B-29 είχε υπερσύγχρονη τεχνολογία, συμπεριλαμβανομένης καμπίνας υπό πίεση, διπλούς τροχούς προσγείωσης σε διαμόρφωση τρικύκλου και αναλογικό σύστημα ελέγχου πυρός ελεγχόμενο από υπολογιστή που επέτρεψε σε έναν πυροβολητή και έναν ελεγκτή πυρός να κατευθύνουν τέσσερις απομακρυσμένους πυργίσκους πολυβόλων. Το κόστος σχεδιασμού και παραγωγής 3 δισεκατομμυρίων δολαρίων (ισοδυναμεί με 43 δισεκατομμύρια δολάρια σήμερα) - που υπερβαίνει κατά πολύ το κόστους 1,9 δισεκατομμυρίων δολαρίων σχέδιο Μανχάταν - έκανε το πρόγραμμα B-29 το πιο ακριβό πρόγραμμα του πολέμου.

Ο προηγμένος σχεδιασμός του B-29 του επέτρεψε να παραμείνει σε λειτουργία σε διάφορους ρόλους κατά τη διάρκεια της δεκαετίας του 1950. Ο τύπος αποσύρθηκε στις αρχές της δεκαετίας του 1960, μετά την κατασκευή 3.970 αεροπλάνων. Μερικά Β-29 χρησιμοποιήθηκαν ως ιπτάμενοι τηλεοπτικοί πομποί από την εταιρεία Stratovision. Η Βασιλική Πολεμική Αεροπορία πέταξε το B-29 ως "Washington" μέχρι το 1954.

Το B-29 ήταν ο πρόγονος μιας σειράς βομβαρδιστικών, μεταφορικών, δεξαμενόπλοιων, αεροσκαφών και εκπαιδευτικών της Boeing. Το επανασχεδιασμένο B-50 Superfortress έγινε το πρώτο αεροσκάφος που πετάει τον γύρο του κόσμου χωρίς διακοπή, κατά τη διάρκεια μιας πτήσης 94 ωρών το 1949. Το αεροσκάφος Boeing C-97 Stratofreighter, που πέταξε για πρώτη φορά το 1944, ακολουθήθηκε το 1947 από το εμπορικό μοντέλο του αεροσκάφους, το Boeing Model 377 Stratocruiser. Αυτή η μετατροπή βομβαρδιστικού σε πολιτικό αεροσκάφος ήταν παρόμοια με την εξέλιξη του B-17 σε Model 307. Το 1948, η Boeing παρουσίασε το δεξαμενόπλοιο KB-29, ακολουθούμενο το 1950 από το παράγωγο Model 377 KC-97. Μια σειρά από παραλλαγές μεγάλου φορτίου του Stratocruiser είναι το Guppy / Mini Guppy / Super Guppy, το οποίο παραμένει σε υπηρεσία με τη NASA και άλλους φορείς.

Η Σοβιετική Ένωση παρήγαγε 847 Tupolev Tu-4, ένα μη αδειοδοτημένο αντίγραφο του αεροσκάφους.

Πάνω από είκοσι B-29 σώζονται ως σταθερά εκθέματα, αλλά μόνο δύο, το Fifi και το Doc, εξακολουθούν να πετούν.
Βρετανική Ένωση Φασιστών

Η Βρετανική Ένωση Φασιστών (ΒΕΦ) ήταν ένα βρετανικό φασιστικό πολιτικό κόμμα που ιδρύθηκε το 1932 από τον Όσβαλντ Μόσλι. Μετονομάστηκε σε Βρετανική Ένωση Φασιστών και Εθνικοσοσιαλιστών το 1936 και σε Βρετανική Ένωση το 1937. Καταργήθηκε το 1940 αφού απαγορεύτηκε από την βρετανική κυβέρνηση μετά το ξέσπασμα του Β΄ Παγκοσμίου Πολέμου.

Η Βρετανική Ένωση Φασιστών ιδρύθηκε το 1932 προερχόμενη από την Βρετανική ακροδεξιά, μετά την εκλογική ήττα του προδρόμου του, του Νέου Κόμματος στις εκλογές του 1931. Αρχικά η ίδρυση της ΒΕΦ καλοσωρίστηκε με λαϊκή υποστήριξη, λαμβάνοντας ένα σημαντικό αριθμό υποστηρικτών. Το κόμμα υποστήριζε ότι είχε 50.000 μέλη σε κάποιο σημείο. Ο βαρώνος του τύπου λόρδος Ρόδερμερ ήταν ένας γνωστός αρχικός υποστηρικτής του κόμματος. Ωστόσο, η υποστήριξη προς το κόμμα μειωνόταν όσο το κόμμα γινόταν πιο ριζοσπαστικό. Το Συλλαλητήριο στην Ολύμπια το 1934, όπου ένας αριθμός αντιφασιστικών διαδηλωτών δέχθηκαν επίθεση από το παραστρατιωτικό σώμα της ΒΕΦ, την Φασιστική Δύναμη Άμυνας, απομόνωσαν το κόμμα από τους περισσότερους ακολούθους του. Το 1936 το κόμμα ενσωμάτωσε τον ναζιστικό αντισημιτισμό οδηγώντας σε ακόμη πιο βίαιες επιθέσεις κατά αντιφασιστών, όπως η μάχη της οδού Κέιμπλ στο Ιστ Εντ του Λονδίνου. Ο Νόμος Δημόσιας Τάξης του 1936, ο οποίος απαγόρευσε τις πολιτικές στολές και απαντούσε στην αυξανόμενη πολιτική βία, είχε μια ιδιαίτερα ισχυρή επίδραση στην ΒΕΦ της οποίας οι υποστηρικτές ήταν γνωστοί ως "μαυροπουκαμισάδες" από τις στολές που φορούσαν.

Η αυξανόμενη βρετανική εχθρότητα κατά της Ναζιστικής Γερμανίας, την οποία συχνά ο βρετανικός τύπος συνέδεε με την ΒΕΦ, συνεισέφερε περαιτέρω στην πτώση των μελών του κινήματος. Απαγορεύτηκε από την κυβέρνηση της Βρετανίας το 1940 μετά την αρχή του Β΄ Παγκοσμίου Πολέμου, ενώ υπήρχε και η υποψία ότι οι εναπομείναντες υποστηρικτές του ίσως σχηματίσουν μια φιλοναζιστική πέμπτη φάλαγγα. Αρκετά κύρια μέλη της ΒΕΦ συνελήφθησαν και κρατήθηκαν υπό τον Κανονισμό Άμυνας 18Β.
Χέρτσελαϊντε της Πρωσίας

Η Χέρτσελαϊντε της Πρωσίας ("Herzeleide von Preußen", 25 Δεκεμβρίου 1918 - 22 Μαρτίου 1989) ήταν κόρη του Πρίγκιπα Όσκαρ της Πρωσίας.
Ερμίνε του Βάλντεκ και Πύρμοντ

Η Ερμίνε του Βάλντεκ και Πύρμοντ ("Ermine zu Waldeck und Pirmont", 29 Σεπτεμβρίου 1827 - 16 Φεβρουαρίου 1910) ήταν κόρη του Γεωργίου Β΄, Πρίγκιπα του Βάλντεκ και Πύρμοντ.
Μπενιχόφαρ

Το Μπενιχόφαρ (ισπανικά: Benijófar, Ισπανική προφορά: [beniˈxofaɾ]) είναι δήμος στην κομάρκα Βέγα Μπάχα δελ Σεγούρα στην κοινότητα της Βαλένθια της Ισπανίας.

Το 2018 είχε πληθυσμό 3.357 κατοίκων. Βρίσκεται σε υψόμετρο 18 μέτρων, σε μικρή απόσταση από την θάλασσα.
Τέρι Φοξ

Ο Τέρι Φοξ (Terry Fox, Γουίνιπεγκ, Μανιτόμπα, 28 Ιουλίου 1958 – Νιου Γουέστμινστερ, 28 Ιουνίου 1981) ήταν Καναδός ακτιβιστής που αφιέρωσε τα τελευταία χρόνια της ζωής του στην πάλη εναντίον του καρκίνου. Θεωρείται ένας από τους σπουδαιότερους πολίτες στην ιστορία της χώρας του.
Ο Φοξ σε ηλικία μόλις 19 ετών (1977) διαγνώσθηκε με καρκίνο των οστών, κάτι που είχε, ως συνέπεια, τον θεραπευτικό ακρωτηριασμό του δεξιού του ποδιού, το οποίο εν-συνεχεία, αντικατέστησε με τεχνητό μέλος. Αρνούμενος να αποδεχτεί μοιρολατρικά τη νέα πραγματικότητα, ο Φοξ συνέλαβε την ιδέα να αγωνιστεί για τη συγκέντρωση πόρων για τη χρηματοδότηση της έρευνας κατά της νόσου από την οποία έπασχε. Ξεκίνησε ο ίδιος να διατρέχει τον Καναδά στο «Μαραθώνιο Ελπίδας» του (όπως αποκλήθηκε), στις 12 Απριλίου του  1980, από το St. John’s Newfoundland. Για περισσότερους από 4 μήνες ο Φοξ διέτρεχε έναν Μαραθώνιο την ημέρα, σαρώνοντας συνολικά μία απόσταση που υπολογίστηκε σε περισσότερα από 5.000 χιλιόμετρα. Ο Μαραθώνιός του συνεχίζεται, κάθε χρόνο, έκτοτε, με στόχο την ενίσχυση της θεραπείας κατά του καρκίνου.
Κώστας Μουρατίδης

Ο Κώστας Μουρατίδης (Δράμα, 1 Μαρτίου 1964) είναι Έλληνας παλαίμαχος ποδοσφαιριστής που αγωνιζόταν ως επιθετικός στα άκρα της επίθεσης. Είχε τις ικανότητες να αγωνίζεται τόσο ως αμυντικός όσο και επιθετικός στα άκρα της ομάδας. Καθαρός ακραίος εξτρέμ που έπαιζε όλη την πλευρά, βραχύσωμος, ταχύς και διεμβολιστής με έκρηξη στο παιχνίδι του, άρτια τεχνική κατάρτιση με ιδιαίτερη έφεση στις ασίστ.
Βίτολντ Πιλέτσκι

O Βίτολντ Πιλέτσκι ("Witold Pilecki") (13 Μαΐου 1901 – 25 Μαΐου 1948; κωδικά ονόματα που χρησιμοποιούσε: Roman Jezierski, Tomasz Serafiński, Druh, Witold) ήταν Πολωνός αξιωματικός του ιππικού, πράκτορας των μυστικών υπηρεσιών και ηγετική μορφή της πολωνικής αντίστασης, στο Β’ Παγκόσμιο Πόλεμο. 
Στις 19 Σεπτεμβρίου 1940, σε συνεννόηση με τους ανωτέρους του και φέροντας πλαστή ταυτότητα, βγήκε στο δρόμο στη Βαρσοβία, ενώ τα γερμανικά στρατεύματα συγκέντρωναν Πολωνούς πολίτες, και συνελήφθη μαζί με 2.000 συμπατριώτες του. Η σύλληψη του Πιλέτσκι ήταν εσκεμμένη προκειμένου ο Πολωνός αξιωματικός να βρεθεί κρατούμενος στο Στρατόπεδο συγκέντρωσης Άουσβιτς και να συγκεντρώσει πληροφορίες σχετικά με τη λειτουργία του στρατοπέδου και τη κατάσταση των κρατουμένων. Εκεί ο Πιλέτσκι δημιούργησε την οργάνωση Związek Organizacji Wojskowej (Union of Military Organizations), που έστελνε αναφορές στη Πολωνική αντίσταση (και μέσω αυτής στην εξόριστη πολωνική κυβέρνηση) με πληροφορίες για το τι συνέβαινε στο στρατόπεδο. Τον Απρίλιο του 1943 ο Πιλέτσκι κατάφερε να δραπετεύσει και το 1944 πήρε μέρος στην Εξέγερση της Βαρσοβίας.

O Βίτολντ Πιλέτσκι συνελήφθη το 1947 από τη μυστική αστυνομία του κομμουνιστικού καθεστώτος, που είχε επικρατήσει στη Πολωνία, μετά το τέλος του Β’ Παγκοσμίου Πολέμου, με τη κατηγορία ότι εργαζόταν για το ξένο ιμπεριαλισμό. Μετά από μια δίκη παρωδία εκτελέστηκε στις 25 Μαΐου 1948. Η δράση και τα κατορθώματα του έγιναν ευρέως γνωστά μετά τη πτώση του κομμουνιστικού καθεστώτος, στη Πολωνία. . 

Ο Αρχιραββίνος της Πολωνίας Michael Schudrich έγραψε για το Βίτολντ Πιλέτσκι: «Όταν ο Θεός έφτιαξε τον άνθρωπο είχε στο μυαλό του ότι όλοι θα έπρεπε να ήμασταν σαν τον Βίτολντ Πιλέτσκι». Για το Βρετανό ιστορικό Νόρμαν Ντέιβις ο Πιλέτσκι είναι ένας ήρωας από τους λίγους που αξίζει να θυμάται και να τιμά κανείς ενώ ο Πολωνός πρέσβης στις Η.Π.Α Ryszard Schnepf περιέγραψε, το 2013, το Πιλέτσκι ως «ένα διαμάντι ανάμεσα στους Πολωνούς ήρωες» και ως «το υψηλότερο παράδειγμα του Πολωνικού πατριωτισμού». . Μόλις το 2006 η μνήμη του Πιλέτσκι τιμήθηκε από το κράτος της Πολωνίας, που του απένειμε, μετά θάνατο, το μεγαλύτερο κρατικό παράσημο, με την ανακήρυξή του ως Ιππότη του Τάγματος του Λευκού Αετού.
Αγγλο-Σοβιετική Συμφωνία

Η Αγγλο-Σοβιετική Συμφωνία (αγγλικά:Anglo-Soviet Agreement) ήταν επίσημη στρατιωτική συμμαχία που υπεγράφη από το Ηνωμένο Βασίλειο και τη Σοβιετική Ένωση εναντίον της Ναζιστικής Γερμανίας στις 12 Ιουλίου 1941, λίγο μετά την έναρξη της Επιχείρησης Μπαρμπαρόσα της Γερμανικής εισβολής στη Σοβιετική Ένωση. Και οι δύο δυνάμεις δεσμεύτηκαν να αλληλοβοηθούνται και να μην κάνουν ξεχωριστή ειρήνη με τη Γερμανία.

Η συμφωνία αυτή υπογράφηκε με άμεση ισχύ από τον Βρετανό διπλωμάτη Σερ Στάφορντ Κριπς και τον υπουργό εξωτερικών της ΕΣΣΔ Βιατσεσλάβ Μόλοτοφ. Η στρατιωτική συμμαχία μεταξύ των δύο χωρών έπρεπε να ισχύει έως το τέλος του Β' Παγκοσμίου Πολέμου, 
και στη συνέχεια αντικαταστάθηκε από την Αγγλο-Σοβιετική Συνθήκη του 1942.

Η πρώτη ενέργεια αυτής της στρατιωτικής συμμαχίας ήταν όταν στις 25 Αυγούστου 1941, οι βρετανικές και σοβιετικές δυνάμεις εισέβαλαν από κοινού στο Ιράν, για να εμποδίσουν τη δημιουργία γερμανικής βάσης εκεί και να χωρίσουν τη χώρα σε σφαίρες κατοχής κατά τη διάρκεια του πολέμου. Στα τέλη Σεπτεμβρίου σε συνέδριο στη Μόσχα, εκπρόσωποι της Σοβιετικής Ένωσης, της Βρετανίας και των ΗΠΑ διατύπωσαν τις μηνιαίες ποσότητες προμηθειών, συμπεριλαμβανομένων των αεροσκαφών, των αρμάτων μάχης και των πρώτων υλών, τις οποίες η Μεγάλη Βρετανία και οι Ηνωμένες Πολιτείες πρέπει να προσπαθήσουν να παράσχουν στη Σοβιετική Ένωση.

Σύμφωνα με τον Λιν Ντέιβις, οι Ηνωμένες Πολιτείες αντιλαμβάνονταν ότι η συμφωνία αυτή σημαίνε ότι η Σοβιετική Ένωση σκόπευε να στηρίξει την μεταπολεμική αποκατάσταση της ανεξαρτησίας της Πολωνίας, της Τσεχοσλοβακίας και της Γιουγκοσλαβίας.
Μαρία του Μπάττενμπεργκ

Η Μαρία του Μπάττενμπεργκ ("Marie von Battenberg", 15 Φεβρουαρίου 1852 - 20 Ιουνίου 1923) ήταν κόρη του Πρίγκιπα Αλέξανδρου της Έσσης.
Φιλίπ Λεκλέρ ντε Ωτκλόκ

Ο Φιλίπ Λεκλέρ ντε Ωτκλόκ (Γαλλικά: Philippe Leclerc de Hauteclocque), πλήρες όνομα Φιλίπ-Φρανσουά- Μαρί ντε Ωτκλόκ (22 Νοεμβρίου 1902 - 28 Νοεμβρίου 1947), ήταν Γάλλος στρατηγός, ένας από τους κύριους στρατιωτικούς ηγέτες της Ελεύθερης Γαλλίας κατά τη διάρκεια του Β 'Παγκοσμίου Πολέμου. Σκοτώθηκε στις 28 Νοεμβρίου 1947, σε συντριβή αεροπλάνου στη Γαλλική Αλγερία, κατά τη διάρκεια στρατιωτικής αποστολής επιθεώρησης. 

Είναι μια από τις σημαντικότερες προσωπικότητες στην απελευθέρωση της Γαλλίας κατά τη διάρκεια του Β 'Παγκοσμίου Πολέμου. 

Ονομάστηκε στρατάρχης της Γαλλίας μετά θάνατον το 1952.
Σαλώμη Α΄

Η Σαλώμη Α΄ (π. 65 π.Χ. - π. 10 μ.Χ.) από την Ηρωδιανή Δυναστεία ήταν κόρη του πρωθυπουργού της Ιουδαίας και με τον γάμο της έγινε σύζυγος του κυβερνήτη της Ιουδαίας. Ήταν τοπάρχης, με τον τίτλο της "βασίλισσας", των πόλεων Ιαμνία, Άζωτος και Φασαηλίς από το 4 π.Χ.
Στρατιωτική Διοίκηση στην Πολωνία

Η Στρατιωτική Διοίκηση στην Πολωνία (γερμανικά: "Militärverwaltung in Polen") αναφέρεται στις στρατιωτικές κατοχικές αρχές που συστάθηκαν στη σύντομη περίοδο κατά τη διάρκεια και αμέσως μετά τη γερμανική εισβολή στην Πολωνία (1 Σεπτεμβρίου - 6 Οκτωβρίου 1939), στην οποία τα κατεχόμενα πολωνικά εδάφη διοικούνταν από τη Βέρμαχτ (γερμανικός στρατός) σε αντίθεση με την μεταγενέστερη πολιτική διοίκηση και το Γενικό Κυβερνείο.
Επιχείρηση Κούτσερα

Η Επιχείρηση Κούτσερα (πολωνικά: "Akcja Kutschera") ήταν ενέργεια της πολωνικής αντιστασιακής οργάνωσης Armia Krajowa ή AK (ελληνικά: «Εγχώριος Στρατός» ή «Στρατός της Πατρίδας») κατά τον Β΄ Παγκόσμιο Πόλεμο. Στόχος των αντιστασιακών ήταν η εξόντωση του Αυστριακού πολιτικού και κρατικού αξιωματούχου της Ναζιστικής Γερμανίας, Φραντς Κούτσερα, ο οποίος κατείχε τη θέση του Ηγέτη των SS και της Αστυνομίας (SSPF) στην κατεχόμενη Βαρσοβία. Η επίθεση πραγματοποιήθηκε την 1η Φεβρουαρίου του 1944 και στέφθηκε από επιτυχία. Η όλη επιχείρηση εντασσόταν στο πλαίσιο της ευρύτερης στρατιωτικής επιχείρησης «Κεφαλές».
Η Μαγική Κιμωλία

Η Μαγική Κιμωλία (αγγλικά: ChalkZone) είναι μια αμερικανική τηλεοπτική σειρά κινουμένων σχεδίων που δημιουργήθηκε από τον Μπιλ Μπέρνετ και τον Λάρι Χάμπερ για τον Nickelodeon που έτρεξε από το 2002 έως το 2008. Στην Ελλάδα η σειρά είχε προβληθεί από το Nickelodeon.Τα τελευταία χρόνια δεν έχει προβληθεί στην Ελλάδα,ωστόσο υπάρχει ακόμα στην διαθεσιμότητα του nikelodeon grecce. Αυτή η σειρά αρχικά προβλήθηκε ως μέρος του Oh Yeah! Cartoons του Φρεντ Σίμπερτ Κινούμενα σχέδια σορτς κινουμένων σχεδίων βιτρίνα το 1998. Η σειρά κυκλοφόρησε στο Nickelodeon από τις 22 Μαρτίου 2002, έως τις 23 Αυγούστου 2008, με συνολικά 40 επεισόδια. Δημιουργήθηκε από τα Frederator Studios και το Nickelodeon Animation Studio

Η σειρά ακολουθεί τον Ρούντι Ταβοώτηε, έναν μαθητή δημοτικού σχολείου του οποίου η μαγική κιμωλία του επιτρέπει να εισέλθει στο Κιμωλία Ζώνη, μια εναλλακτική διάσταση όπου όλα όσα σχεδιάστηκαν σε έναν πίνακα και διαγράφηκαν γίνονται πραγματικότητα. Η παράσταση επικεντρώνεται στις περιπέτειες του Ρούντι, του δευτερεύοντος τραγουδιστή του και του συμμαθητή του, Πένι Σάντσεζ, στη Κιμωλία Ζώνη.

Περιληπτικά (επίσημη περίληψη) :
Ο Rudy Tabootie είναι ένα 10χρονο αγόρι, που αγαπάει να σκιτσάρει στον μαυροπίνακα. Μια μέρα, βρίσκει ένα μαγικό κομμάτι κιμωλίας που του επιτρέπει να μπει σε μια παράλληλη διάσταση, σε έναν κόσμο που βρίσκεται πίσω από τον μαυροπίνακα. Τότε ξεκινάνε οι απίστευτες περιπέτειες!
Στη «Μαγική Κιμωλία», τα σκίτσα του Rudy αλλά και οτιδήποτε άλλο είχε γραφτεί ποτέ στον μαυροπίνακα και μετά είχε σβηστεί, ξαναεμφανίζεται και ζει για πάντα…
Φασαήλ Α΄

Ο Φασαήλ Α΄, εβραϊκά פַצָאֵל‎, Fatza'el από την Ηρωδιανή Δυναστεία ήταν αδελφός του Ηρώδη Α΄ του "Μεγάλου", βασιλιά της Ιουδαίας. Στα ελληνικά αποδίδεται και ως Φασάηλος.
Εκτέλεση Αντιστασιακών Ξηροκρήνης

Η Εκτέλεση Αντιστασιακών Ξηροκρήνης αφορά στην εκτέλεση οκτώ νεών Ελλήνων αντιστασιακών από ναζιστικό εκτελεστικό απόσπασμα, στις 11 Μαΐου 1944 στη συνοικία Ξηροκρήνη της Θεσσαλονίκης, κατά την Κατοχή της Ελλάδας.
Ινίγκα του Τουρν και Τάξις

Η Ινίγκα του Τουρν και Τάξις ("Iniga von Thurn und Taxis", 25 Αυγούστου 1925 - 17 Σεπτεμβρίου 2008) ήταν κόρη του Πρίγκιπα Λουδοβίκου Φίλιππου του Τουρν και Τάξις.
Διακηρύξεις της Μόσχας

Οι Διακηρύξεις της Μόσχας (αγγλικά:Moscow Declarations) αποτελούνται από τέσσερις διακηρύξεις που υπογράφηκαν κατά τη Διάσκεψη της Μόσχας στις 30 Οκτωβρίου 1943. Οι διακηρύξεις αυτές υπογράφτηκαν από τους Υπουργούς εξωτερικών των κυβερνήσεων των Ηνωμένων Πολιτειών, του Ηνωμένου Βασιλείου, της Σοβιετικής Ένωσης και της Δημοκρατίας της Κίνας. Στη διάσκεψη υπεγράφησαν τέσσερις διακηρύξεις: "Η Διακήρυξη των Τεσσάρων Εθνών για τη Γενική Ασφάλεια", η "Διακήρυξη για την Ιταλία", η "Διακήρυξη για την Αυστρία" και η "Διακήρυξη για τις Φρικαλεότητες".
Ελισάβετ του Βάλντεκ και Πύρμοντ

Η Ελισάβετ του Βάλντεκ και Πύρμοντ ("Elisabeth zu Waldeck und Pyrmont", 6 Σεπτεμβρίου 1873 - 23 Νοεμβρίου 1961) ήταν κόρη του Πρίγκιπα του Βάλντεκ και Πύρμοντ.
Δημήτριος Καββάδας

Ο Δημήτριος Καββάδας (Κέρκυρα 1893 - Θεσσαλονίκη 1971) ήταν Έλληνας καθηγητής βοτανολογίας και πρύτανης του Πανεπιστημίου Θεσσαλονίκης. Ανέπτυξε σημαντική δράση κατά την Εθνική Αντίσταση με το ΕΑΜ και διετέλεσε προσωρινός Δήμαρχος Θεσσαλονίκης μετά την απελευθέρωση της πόλης το 1944.
Ισαάκ ο Σύρος

Ισαάκ ο Σύρος (συριακά: ܡܪܝ ܐܝܣܚܩ ܕܢܝܢܘܐ‎; αραβικά: إسحاق النينوي "Ishaq an-Naynuwī"; περ. 613 μ.Χ. – περ. 700 μ.Χ.), επίσης γνωστός και ως Άγιος Ισαάκ ο Σύρος, Αββάς Ισαάκ, Ισαάκ Σύρος ή Ισαάκ της Νινευής, ήταν Επίσκοπος της Νεστοριανής Εκκλησίας. Έγινε ιδιαίτερα γνωστός για το έργο του για τον χριστιανικό ασκητισμό 7ου αι. μ.Χ. Μέχρι σήμερα δεν έχει περιληφθεί στο Αγιολόγιο της Ορθόδοξης Εκκλησίας, καθώς προήλθε από τους κόλπους της Νεστοριανής Εκκλησίας, η οποία θεωρείται σχισματική. Θεωρείται όμως άγιος από τη Ασσυριακή Εκκλησία της Ανατολής (Νεστοριανή), την Ανατολίτικη Ορθόδοξη Εκκλησία, και την Ανατολική Καθολική Εκκλησία. Η μνήμη του γιορτάζεται μαζί με αυτή του Εφραίμ του Σύρου στις 28 Ιανουαρίου. Πρόσφατα, έπειτα από την πρόταση του Αγίου Παϊσίου του Αγιορείτη, ο οποίος συνέταξε την ακολουθία του, επελέγη η 28 Σεπτεμβρίου ως ημέρα εορτασμού της οσιακής μνήμης του.
Βίλλι Γκραφ

μικρογραφία|253x253εσ|Μνημείο του Βίλλι Γκραφ μπροστά από το Πανεπιστήμιο του Μονάχου
Ο Βίλλι Γκραφ (γερμανικά: Willi Graf) (2 Ιανουαρίου 1918 - 12 Οκτωβρίου 1943) ήταν μέλος της αντιστασιακής οργάνωσης Λευκό Ρόδο (Weiße Rose) στη ναζιστική Γερμανία στη διάρκεια του Β΄ Παγκοσμίου Πολέμου. Σήμερα για πολλούς Καθολικούς Γερμανούς ο Βίλλι θεωρείται μάρτυρας.
Λίμνη Μορέιν

thumb|Ανατολή ηλίου στη λίμνη Μορέιν στα μέσα καλοκαιριού
Η Λίμνη Μορέιν είναι παγετωνική λίμνη στο Εθνικό Πάρκο Μπανφ, 14 χιλιόμετρα έξω από το χωριό Λέικ Λουίζ στην Αλμπέρτα του Καναδά. Βρίσκεται στην Κοιλάδα των Δέκα Κορυφών, σε υψόμετρο περίπου 1.884 μέτρων. Η λίμνη έχει έκταση 50 εκταρίων.

Η λίμνη αυτή, δημιουργούμενη από παγετώνα, φτάνει στο αποκορύφωμά της στα μέσα έως τα τέλη Ιουνίου. Όταν είναι γεμάτη, αντανακλά μια διακριτική απόχρωση γαλάζιου μπλε.

Η περιοχή γύρω από τη λίμνη έχει πολλά μονοπάτια πεζοπορίας που, κατά καιρούς, είναι περιορισμένα. Το μονοπάτι που ακολουθείται συνήθως από τους τουρίστες είναι το Μονοπάτι Δε Ρόκπαϊλ (The Rockpile Trail), το οποίο βρίσκεται κατά μήκος του λιθώνα. Το μονοπάτι έχει μήκος περίπου 300 μέτρων, με αλλαγή ύψους 24 μέτρων. Η θέα της λίμνης από την κορυφή του βράχου είναι μια από τις πιο φωτογραφημένες τοποθεσίες σε όλο τον Καναδά. Η θέα αυτή στα βουνά πίσω από τη λίμνη στην Κοιλάδα Των Δέκα Κορυφών είναι γνωστή ως η "Εικοσαδόλλαρη Θέα", καθώς η λίμνη Μορέιν εμφανίστηκε στην πίσω πλευρά των εκδόσεων του 1969 και 1979 του καναδικού χαρτονομίσματος των είκοσι δολαρίων. Η περιοχή μαστίζεται από κυκλοφοριακή συμφόρηση και χάος στάθμευσης λόγω του ανεξέλεγκτου τουρισμού.
Κωνσταντίνος Τζολάκης

Ο Κωνσταντίνος Τζολάκης (Χανιά, 8 Νοεμβρίου 2002) είναι Έλληνας επαγγελματίας ποδοσφαιριστής και διεθνής με τις μικρές Εθνικές ομάδες της Ελλάδας που αγωνίζεται στη θέση του τερματοφύλακα στη Σούπερ Λιγκ, για τον Ολυμπιακό Πειραιώς. Ήταν βασικός τερματοφύλακας στο πρόσφατο τελικό κυπέλλου όπου ο Ολυμπιακός νίκησε την ΑΕΚ και κατέκτησε το τρόπαιο.
Ξήρανση ξύλου

Ξήρανση ξύλου, ή ξήρανση ξυλείας, είναι η φυσική ή τεχνητή διαδικασία με την οποία η υγρασία αφαιρείται από τη χλωρή ξυλεία με αργό τρόπο. Η αναγκαιότητα για ξήρανση προκύπτει από το γεγονός ότι το ξύλο, ως «ζωντανό» υλικό στο δένδρο περικλείει μεγάλες ποσότητες υγρασίας, λ.χ. μεταξύ 50-120%.

Το ξύλο είτε βρίσκεται µε τη µορφή στρογγυλής ξυλείας, είτε πριστής, αλλά και ως τελικό προϊόν περιέχει ποσά υγρασίας (νερού) που σε πολλές περιπτώσεις είναι αρκετά µεγάλα. Εξάλλου, µια ικανοποιητική ποσότητα υγρασίας στο ξύλο τις περισσότερες φορές είναι 'βοηθητική' καθώς συντελεί στη σωστή και εύκολη μηχανική κατεργασία του, δηλ. την πρίση του (βλ. "πριστήρια") και κοπή του. 

Η απότοµη αποµάκρυνση της υγρασίας, λόγω της ιδιότητας που έχει το ξύλο να ρικνώνεται, συχνά εµφανίζει διάφορα προβλήµατα που µειώνουν την αισθητική εμφάνιση του αλλά και τις µηχανικές του ιδιότητες. Επιπρόσθετα, η ύπαρξη υγρασίας δηµιουργεί ευνοϊκές συνθήκες για την ανάπτυξη µυκήτων αλλά και προσβολών από έντοµα στο ξύλο (ξυλοφάγα έντομα).

Ξυλεία που πρόκειται να χρησιµοποιηθεί σε εξωτερικές κατασκευές στο φυσικό περιβάλλον της Ελλάδας πρέπει να ξηραίνεται σε ποσοστό 12-16%, ενώ αντίθετα, ξυλεία που θα χρησιµοποιηθεί σε εσωτερικές κατασκευές (βλ. έπιπλα κτλ.) πρέπει να ξηραίνεται σε ποσοστό 6-10% (ιδανικά 7-9%)

Όσον αφορά την απαιτούµενη υγρασία, διακρίνονται οι ακόλουθες περιπτώσεις για τα ελληνικά δεδοµένα:
* Ξυλεία για κατασκευές µπαλκονιών και εξωτερικών κουφωµάτων απαιτεί υγρασία 10-12%. Για εξωτερικές πόρτες µε µεγάλες επιφάνειες εφαπτοµενικής τοµής απαιτεί υγρασία 8-10%.
* Ξυλεία για πατώµατα, εσωτερικές πόρτες, εσωτερικές κατασκευές ξύλου, καθώς και ξυλεία για έπιπλα απαιτεί υγρασία 7-8%.

Η ξήρανση που θα υποστεί το ξύλο προσδίδει σηµαντικά πλεονεκτήµατα. Έτσι, αν η ξήρανση γίνει οµοιόµορφα και µε αργό ρυθµό εξόδου υγρασίας, τότε: (α) Ελαττώνεται η πιθανότητα εµφάνισης σφαλµάτων. (β) Μειώνονται οι κίνδυνοι για προσβολή από µύκητες και διατηρεί την ιδιότητα του αυτή, όσο η υγρασία του παραµένει χαµηλότερη από 20%. (γ) Το περιττό βάρος του που οφειλόταν στην υγρασία αποµακρύνεται και έτσι το κόστος µεταφοράς γίνεται σηµαντικά µικρότερο. (δ) Κατά τη διάρκεια της ξήρανσης, αναπτύσσονται υψηλές θερµοκρασίες µε αποτέλεσµα να θανατώνονται οι µύκητες και τα τυχόν ξυλοφάγα έντοµα που µπορεί να υπάρχουν µέσα στο ξύλο. (ε) Αυξάνονται σηµαντικά οι µηχανικές ιδιότητες της ξυλείας.

Οι παράγοντες που επηρεάζουν την ξήρανση του ξύλου είναι τρεις: -Η θερµοκρασία του χώρου. -Η σχετική υγρασία του αέρα. -Η κυκλοφορία του αέρα στο συγκεκριµένο χώρο. Όσο µεγαλύτερη είναι η θερµοκρασία του χώρου, τόσο πιο γρήγορα η υγρασία εγκαταλείπει το ξύλο, αντίθετα µε τη σχετική υγρασία που, όσο µεγαλύτερη είναι, τόσο λιγότερο συντελεί στη γρήγορη ξήρανση. Τέλος, η κυκλοφορία του αέρα είναι ένας παράγοντας που βοηθά τη µεταφορά της θερµότητας στο ξύλο, ενώ αποµακρύνει ταυτόχρονα την υγρασία από την επιφάνεια του.

Η ξήρανση της ξυλείας σήμερα µπορεί να γίνει είτε µε φυσικό τρόπο, "φυσική ξήρανση", είτε µε τεχνητό τρόπο, "τεχνητή ξήρανση".
Πρώτη Διάσκεψη του Κεμπέκ

Η Πρώτη Διάσκεψη του Κεμπέκ (αγγλικά:First Quebec Conference), με την ονομασία "QUADRANT", ήταν μια εξαιρετικά μυστική στρατιωτική διάσκεψη που πραγματοποιήθηκε κατά τη διάρκεια του Β' Παγκοσμίου Πολέμου από τις κυβερνήσεις του Ηνωμένου Βασιλείου, του Καναδά και των Ηνωμένων Πολιτειών. Η διάσκεψη αυτή πραγματοποιήθηκε στην Πόλη του Κεμπέκ στις 17-24 Αυγούστου 1943, με τους εκπρόσωπους των χωρών αυτών να είναι ο Ουίνστον Τσώρτσιλ για το Ηνωμένο Βασίλειο, ο Φραγκλίνος Ρούζβελτ για τις ΗΠΑ και για τον Καναδά ο πρωθυπουργός Ουίλιαμ Λάιον Μακένζι Κινγκ.
Επίθεση στο Μερς Ελ Κεμπίρ

Η Επίθεση στο Μερς Ελ Κεμπίρ (Μάχη του Μερς Ελ Κεμπίρ) στις 3 Ιουλίου 1940, κατά τη διάρκεια του Β' Παγκοσμίου Πολέμου, ήταν μια Βρετανική ναυτική επίθεση στα πλοία του Γαλλικού Ναυτικού στη ναυτική βάση στο Μερς Ελ Κεμπίρ, στο Οράν, στις ακτές της Γαλλικής Αλγερίας. Η επίθεση ήταν μέρος της Επιχείρησης Καταπέλτης (Operation Catapult), ενός Βρετανικού σχεδίου εξουδετέρωσης ή καταστροφής των Γαλλικών πολεμικών πλοίων για να αποφύγουν να περιέλθουν υπό γερμανικό έλεγχο μετά την ήττα των Συμμάχων στη Μάχη της Γαλλίας. Ο Βρετανικός βομβαρδισμός της βάσης σκότωσε 1.297 Γάλλους στρατιώτες, βύθισε ένα θωρηκτό και προκάλεσε ζημιές σε άλλα πέντε πλοία. Οι Βρετανικές απώλειες ανήλθαν σε πέντε καταρριφθέντα αεροσκάφη και δύο νεκρούς. 

Η αεροπορική και θαλάσσια επίθεση πραγματοποιήθηκε από το Βασιλικό Ναυτικό, αφού η Γαλλία υπέγραψε εκεχειρία με τη Γερμανία και την Ιταλία, που τέθηκε σε ισχύ στις 25 Ιουνίου. Ιδιαίτερης σημασίας για τους Βρετανούς ήταν τα πέντε θωρηκτά των κατηγοριών Bretagne και Richelieu και τα δύο γρήγορα θωρηκτά της κατηγορίας Dunkerque, που αποτελούσαν τη δεύτερη μεγαλύτερη δύναμη κεφαλαιακών πλοίων στην Ευρώπη μετά το Βρετανικό Βασιλικό Ναυτικό. Το Βρετανικό Πολεμικό Συμβούλιο φοβόταν ότι τα πλοία θα έπεφταν στα χέρια του Άξονα. Ο ναύαρχος Φρανσουά Νταρλάν, διοικητής του Γαλλικού Πολεμικού Ναυτικού, διαβεβαίωσε τους Βρετανούς ότι ο στόλος θα παραμείνει υπό γαλλικό έλεγχο, αλλά ο Ουίνστον Τσώρτσιλ και το Πολεμικό Συμβούλιο έκριναν ότι ο κίνδυνος ήταν πολύ μεγάλος. 

Οι Γάλλοι πίστευαν ότι ενεργούσαν τίμια απέναντι στον πρώην σύμμαχό τους όσον αφορά τις ανακωχές τους με τη Γερμανία και την Ιταλία. Η Βρετανική επίθεση καταδικάστηκε σχεδόν καθολικά στη Γαλλία και δημιουργήθηκε χρόνια δυσαρέσκεια για αυτό που θεωρήθηκε προδοσία από τον πρώην σύμμαχό τους. Ο στρατάρχης Φιλίπ Πεταίν, ο οποίος διορίστηκε πρωθυπουργός της Γαλλίας στις 16 Ιουνίου, διέκοψε τις διπλωματικές σχέσεις με το Ηνωμένο Βασίλειο στις 8 Ιουλίου. Την επόμενη μέρα, βουλευτές της Εθνοσυνέλευσης συναντήθηκαν στο Βισύ και ψήφισαν την αναθεώρηση του συντάγματος, τερματίζοντας τη Τρίτη Γαλλική Δημοκρατία και ο Πεταίν διορίστηκε με πλήρη εξουσία, αρχηγός του νέου Γαλλικού Κράτους . 

Γαλλικά αεροσκάφη αντέδρασαν με πολλαπλό βομβαρδισμό του Γιβραλτάρ και Γαλλικά πλοία αντάλλαξαν αρκετές φορές πυρά με Βρετανικά πλοία, πριν από τη σιωπηρή ανακωχή στη δυτική Μεσόγειο. Στις 27 Νοεμβρίου 1942, μετά την έναρξη της Επιχείρησης Πυρσός, της Συμμαχικής εισβολής στη Γαλλική Βόρεια Αφρική, το Γαλλικό ναυτικό απέτρεψε την υπόθεση Άντον, μια Γερμανική και Ιταλική επιχείρηση σύλληψης του υπόλοιπου Γαλλικού στόλου στο Τουλόν και τον κατακερματισμό των πλοίων. Η Βρετανική επίθεση στο Μερς Ελ Κεμπίρ παραμένει αμφιλεγόμενη, αλλά ορισμένοι ιστορικοί τη θεωρούν ως απόδειξη στον κόσμο ότι η Βρετανία θα συνέχιζε τον πόλεμο.
Σφαγή της οδού Γκέγκα

Ως Σφαγή της οδού Γκέγκα (στα ιταλικά: Eccidio di via Ghega) είναι γνωστή η εκτέλεση δια απαγχονισμού από Γερμανούς ναζιστές, 51 ατόμων, στο Παλάτσο Ριτμέγιερ, στην οδό Κάρλο Γκέγκα αρ. 12, στη Τεργέστη, στις 23 Απριλίου 1944. 

Την προηγούμενη μέρα είχε εκραγεί βόμβα στο κτίριο, στο οποίο στεγαζόταν το Σπίτι του Γερμανού Στρατιώτη (Deutsches Soldatenheim), με αποτέλεσμα να χάσουν τη ζωή τους τέσσερις Γερμανοί στρατιώτες και μια Ιταλίδα. Τη βόμβα είχαν τοποθετήσει δύο Σοβιετικοί στρατιώτες, οι οποίοι συνεργάζονταν με Γιουγκοσλάβους Παρτιζάνους. Με διαταγή του Γερμανού διοικητή ως αντίποινα επιλέχτηκαν 51 άτομα, κρατούμενοι των φυλακών και περαστικοί που συνελήφθησαν χωρίς να έχουν έγγραφα, και μεταφέρθηκαν στο Παλάτσο Ριτμέγιερ, όπου εκτελέστηκαν δια απαγχονισμού. Ειδικότερα οι Γερμανοί Ναζιστές κρέμασαν τα θύματα (μεταξύ των οποίων ήταν αρκετοί έφηβοι 16 -17 χρονών και έξι γυναίκες) από τα κιγκλιδώματα στις σκάλες στο εσωτερικό του κτιρίου, από τους πολυέλαιους στα δωμάτια και στους διαδρόμους και από τα παράθυρα και τα άφησαν κρεμασμένα για πέντε μέρες προκειμένου να τρομοκρατήσουν τους περαστικούς. 
Το 1947 τοποθετήθηκε στη πρόσοψη του κτιρίου από το δήμο της Τεργέστης τιμητική πλάκα για τα θύματα της σφαγής. Το 1952 το Πανεπιστήμιο της Τεργέστης αποφάσισε να απονείμει τιμητικά μετά θάνατο το πτυχίο στα οικονομικά και το εμπόριο στον αλβανικής καταγωγής φοιτητή από το Μπρίντεζι, Μάρκο Εφτιμιάντι, που ήταν μεταξύ των θυμάτων της σφαγής στο Παλάτσο Ριτμέγιερ. Τα θύματα της σφαγής σήμερα είναι θαμμένα στο νεκροταφείο της Αγίας Άννας, στη Τεργέστη.
Στο Παλάτσο Ριτμέγιερ στεγάζεται σήμερα το Ωδείο Τζουζέππε Ταρτίνι (Conservatorio Giuseppe Tartini).
Ελένη του Χόενλοε-Λάνγκενμπουργκ

Η Ελένη του Χόενλοε-Λάνγκενμπουργκ ("Helene von Hohenlohe-Langenburg", 22 Νοεμβρίου 1807 - 5 Σεπτεμβρίου 1880) ήταν κόρη του Κάρολου Λουδοβίκου Γ΄, Πρίγκιπα του Χοενλόε-Λάνγκενμπουργκ.
Φραντς Σταουντέγκερ

Ο Φραντς Σταουντέγκερ (γερμανικά: Franz Staudegger) (12 Φεβρουαρίου 1923 - 16 Μαρτίου 1991) ήταν Αυστριακός αρματιστής στα Waffen-SS και θεωρήθηκε ένας από τους πιο επιτυχημένους στη διάρκεια του Β΄ Παγκοσμίου Πολέμου. Το μεγαλύτερο μέρος των επιτυχιών του επετεύχθη με Tiger I.
Μισέλ Αντανσόν

Ο Μισέλ Αντανσόν ("Michel Adanson", 7 Απριλίου 17273 Αυγούστου 1806) ήταν Γάλλος βοτανολόγος και φυσιοδίφης με καταγωγή από τη Σκωτία.
Διάσκεψη της Μπραζαβίλ

Ο [[Σαρλ ντε Γκωλ]] εγκαινιάζει την Διάσκεψη της Μπραζαβίλ, 1944
Η Διάσκεψη της Μπραζαβίλ (Γαλλικά: Conference de Brazzaville) ήταν μια συνάντηση διακεκριμένων ελεύθερων Γάλλων ηγετών που πραγματοποιήθηκε τον Ιανουάριο του 1944 στη Μπραζαβίλ, την τότε πρωτεύουσα της Γαλλικής Ισημερινής Αφρικής, κατά τη διάρκεια του Β' Παγκοσμίου Πολέμου.

Μετά την κατοχή της Γαλλίας από την Ναζιστική Γερμανία, το καθεστώς του Βισύ έλεγχε τις αποικίες. Οι αποικίες όμως μία προς μία αντιστάθηκαν και ήταν υπέρ του κινημάτος της ελεύθερης Γαλλίας με επικεφαλής ηγέτη τον Σαρλ ντε Γκωλ. 
Τον Ιανουάριο του 1944, ελεύθεροι Γάλλοι πολιτικοί και υψηλόβαθμοι αποικιακοί αξιωματούχοι από τις γαλλικές αφρικανικές αποικίες συναντήθηκαν στη Μπραζαβίλ στη σύγχρονη Δημοκρατία του Κονγκό. Η διάσκεψη πρότεινε πολιτικές, κοινωνικές και οικονομικές μεταρρυθμίσεις και οδήγησε στη συμφωνία για τη Διακήρυξη της Μπραζαβίλ.

Ο Ντε Γκωλ πίστευε ότι η επιβίωση της Γαλλίας εξαρτάται από την υποστήριξη αυτών των αποικιών και έκανε πολλές παραχωρήσεις. Μερικές από αυτές περιελάμβαναν το τέλος της καταναγκαστικής εργασίας, το τέλος των ειδικών νομικών περιορισμών που ισχύαν για τους ντόπιους αλλά όχι για τους λευκούς, τη δημιουργία εκλεγμένων τοπικών συνελεύσεων με την εκπροσώπηση τους στο Παρίσι σε μια νέα «Γαλλική Ομοσπονδία» και την ενδεχόμενη είσοδο των μαύρων Αφρικανών στην Γαλλική Συνέλευση. Ωστόσο, η ανεξαρτησία απορρίφθηκε ρητά ως μελλοντική δυνατότητα.
Οι ακραίες πολιτικές δυνάμεις που υπήρχαν στις Γαλλικές αποικίες απέκλεισαν οποιαδήποτε ιδέα της αυτονομίας και κάθε δυνατότητα εξέλιξης εκτός της γαλλικής αποικιακής αυτοκρατορίας, ακόμη και το μέλλον της αυτοδιοίκησης στις αποικίες, ήταν αρνητικό.
Μάχη του Μπάρκινγκ Κρικ

Η Μάχη του Μπάρκινγκ Κρικ είναι περιστατικό φιλικών πυρών που συνέβη στην Αγγλία στις 6 Σεπτεμβρίου του 1939, και είχε ως αποτέλεσμα τον πρώτο θάνατο Βρετανού πιλότου μαχητικού αεροσκάφους κατά τον Δεύτερο Παγκόσμιο Πόλεμο.
Νήσος των Χοίρων

Η Νήσος των Χοίρων είναι ακατοίκητο νησί στο Αρχιπέλαγος Κροζέ. Η έκτασή του είναι 67 τ.χλμ (26 τετ. μιλ) και είναι το τρίτο σε μέγεθος του νησιωτικού συμπλέγματος. Διοικητικά ανήκει στα Γαλλικά Νότια και Ανταρκτικά Εδάφη.

Βρίσκεται περίπου 3.000 χιλιόμετρα νοτιοανατολικά της Νότιας Αφρικής και 2.300 χιλιόμετρα βορειοδυτικά της Ανταρκτικής. Το νησί είναι ηφαιστειογενές με την ψηλότερη κορυφή του σε υψόμετρο 775 μέτρα από την επιφάνεια της θάλασσας.

Η Νήσος των Χοίρων είναι ένα πολύ σημαντικό μέρος αναπαραγωγής για διάφορα θαλασσοπούλια, στα οποία συμπεριλαμβάνεται και η μεγαλύτερη αποικία βασιλικών πιγκουίνων.

Το 2018, με αναφορές στο "Antarctic Science", ερευνητές εκτίμησαν ότι ο πληθυσμός των βασιλικών πιγκουίνων στο νησί έχει μειωθεί από 500.000 ζευγάρια για αναπαραγωγή σε μόλις 60.000. Με την τελευταία καταμέτρηση των πιγκουίνων το 1982, η πιο πρόσφατη παρουσιάζει μια μείωση του πληθυσμού της αποικίας της τάξης του 88%. Οι ερευνητές, μη γνωρίζοντας τον λόγο της μείωσης του πληθυσμού, στράφηκαν σε αιτίες όπως η κλιματική αλλαγή, κάποια αρρώστια ή την έλλειψη τροφής.
Άννα της Έσσης και του Ρήνου

Η Άννα της Έσσης και του Ρήνου ("Anna von Hessen und bei Rhein", 25 Μαΐου 1843 - 16 Απριλίου 1865) από τον Οίκο της Έσσης-Ντάρμστατ ήταν κόρη του Κάρολου πρίγκιπα της Έσσης και παρά τω Ρήνω.
Ελίζα του Χοενλόε-Λάνγκενμπουργκ

Η Ελίζα του Χοενλόε-Λάνγκενμπουργκ ("Elise zu Hohenlohe-Langenburg", 4 Σεπτεμβρίου 1864 - 18 Μαρτίου 1929) ήταν κόρη του Χέρμαν, Πρίγκιπα του Χοενλόε-Λάνγκενμπουργκ.
Σφαγή του Γιεντβάμπνε

Η Σφαγή του Γιεντβάμπνε αφορά τη σφαγή Πολωνών Εβραίων στην πόλη Γιεντβάμπνε, στην κατεχόμενη από τη Γερμανία Πολωνία, στις 10 Ιουλίου 1941, κατά τη διάρκεια του Β΄ Παγκοσμίου Πολέμου και τα πρώτα στάδια του Ολοκαυτώματος. 
right|thumb|400px|Η αναμνηστική στήλη της Σφαγής στο Γιεντβάμπνε

Τουλάχιστον 340 άνδρες, γυναίκες και παιδιά δολοφονήθηκαν. Περίπου 300 από αυτούς κλειδώθηκαν σε έναν αχυρώνα και κάηκαν ζωντανοί. Δράστες της σφαγής φέρεται να ήταν περίπου 40 μη Εβραίοι Πολωνοί. 
Η Γερμανική στρατονομία (Feldgendarmerie) ήταν παρούσα στην πόλη εκείνη την ημέρα. 

Η σφαγή ήταν μία από τις πολλές που συνέβησαν στην περιοχή Ποντλάσιε με την άφιξη των γερμανικών στρατευμάτων, αμέσως μετά την εισβολή τους στη Σοβιετική Ένωση στις 21 Ιουνίου 1941. Η Σοβιετική Ένωση είχε μέχρι τότε τον έλεγχο της πόλης, για ένα διάστημα τρόμου είκοσι μηνών, αφότου η συμφωνία του Αδόλφου Χίτλερ με τον Ιωσήφ Στάλιν το 1939 είχε χωρίσει στα δύο την Πολωνία. Οι δολοφόνοι στο Γιεντβάμπνε χρησιμοποίησαν για τα θύματά τους το αρνητικό στερεότυπο "Εβραίοι Κομμουνιστές". Πριν την εισβολή της Σοβιετικής Ένωσης στην Ανατολική Πολωνία, το Τζεντβάμπνε βρισκόταν σε μία περιοχή που επηρεάστηκε από το Εθνικό Κόμμα της Πολωνίας, μία αντισημιτική ομάδα που εναντιωνόταν στην προπολεμική πολωνική κυβέρνηση, η οποία απαγόρευσε τα βίαια ριζοσπαστικά κόμματα το 1934.
Κουρτ Κνίσπελ

Ο Κουρτ Κνίσπελ (γερμανικά:Kurt Knispel) (20 Σεπτεμβρίου 1921 - 28 Απριλίου 1945) ήταν Γερμανός αρματιστής κατά τη διάρκεια του Β΄ Παγκοσμίου Πολέμου, γνωστός για την καταστροφή 168 εχθρικών αρμάτων μάχης, καθιστώντας τον τον πιο επιτυχημένο μαχητή σε μάχες με τεθωρακισμένα οχήματα.
Διάσκεψη του Μπρέτον Γουντς

Η Διάσκεψη του Μπρέτον Γουντς (αγγλικά:Bretton Woods Conference), επίσημα γνωστή ως Νομισματική και Οικονομική Διάσκεψη των Ηνωμένων Εθνών (United Nations Monetary and Financial Conference), ήταν μια διάσκεψη που πραγματοποιήθηκε στο ξενοδοχείο «Μάουντ Ουάσινγκτον» πλησίον της πόλης Μπρέτον Γουντς της πολιτείας του Νιου Χαμσάιρ των ΗΠΑ από την 1 έως τις 22 Ιουλίου 1944 και σε αυτήν πήραν μέρος 730 αντιπροσώποι από 44 συμμαχικές χώρες του κόσμου, συμπεριλαμβανομένης και της Σοβιετικής Ένωσης. Την Ελληνική πλευρά εκπροσώπησε ο Κυριάκος Βαρβαρέσος, ο τότε Διοικητής της Τραπέζης της Ελλάδος. 

Η διάσκεψη έγινε με πρωτοβουλία του Αμερικανού προέδρου Φραγκλίνου Ρούζβελτ και είχε σαν στόχο την ρύθμιση της διεθνούς νομισματικής και οικονομικής τάξης μετά το τέλος του Β' Παγκοσμίου Πολέμου μετά τη διαφαινόμενη ήττα της Γερμανίας και της Ιαπωνίας. 
Στη διάσκεψη υπογράφηκαν συμφωνίες που, μετά τη νομοθετική επικύρωση από τις κυβερνήσεις-μέλη, 
ίδρυσαν τη Διεθνή Τράπεζα για την Ανασυγκρότηση και την Ανάπτυξη (IBRD, αργότερα μέρος του ομίλου της Παγκόσμιας Τράπεζας) και το Διεθνές Νομισματικό Ταμείο (ΔΝΤ). Αυτό οδήγησε στη δημιουργία του συστήματος σταθερών συναλλαγματικών ισοτιμιών του Μπρέτον Γουντς γνωστό ως Σύστημα του Μπρέτον Γουντς που αφορούσε τις διεθνείς εμπορικές και χρηματοοικονομικές σχέσεις.
Τηλεγράφημα Γκέρινγκ

Το Τηλεγράφημα Γκέρινγκ (γερμανικά: Göring Telegram) ήταν ένα μήνυμα που έστειλε ο Χέρμαν Γκέρινγκ, ο διορισμένος διάδοχος του Αδόλφου Χίτλερ, στις 23 Απριλίου 1945 με το οποίο ζήτησε άδεια να αναλάβει την ηγεσία του Τρίτου Ράιχ. Το τηλεγράφημα ανάγκασε τον Χίτλερ να αποπέμψει τον διάδοχο της εξουσίας του και να διορίσει νέους πολιτικούς διαδόχους, τον Γιόζεφ Γκέμπελς και τον Καρλ Ντένιτς.
Περιστατικό του Μέχελεν

Το «Περιστατικό του Μέχελεν» της 10ης Ιανουαρίου 1940, (γνωστό και ως «Mechelen Affair»), έλαβε χώρα στο Βέλγιο κατά τη διάρκεια του "παράξενου πολέμου" στα πρώτα στάδια του Β΄ Παγκοσμίου Πολέμου. Γερμανικό αεροσκάφος με αξιωματικό επί του σκάφους που μετέφερε τα σχέδια για το αποκαλούμενο «Fall Gelb», τη γερμανική επίθεση κατά των Κάτω Χωρών, προσγειώθηκε - συνετρίβη στο έως τότε ουδέτερο Βέλγιο κοντά στο Βουχτ (Vucht) στον σημερινό δήμο του Μαασμέχελεν (Maasmechelen) στην Επαρχία της Λιμβουργίας. Το γεγονός προκάλεσε άμεση κρίση στις Κάτω Χώρες και ανάμεσα στις γαλλικές και βρετανικές αρχές, στις οποίες οι Βέλγοι κοινοποίησαν το συμβάν. Ωστόσο, η κρίση αμβλύνθηκε σχετικά γρήγορα, καθώς οι ημερομηνίες που αναφέρονταν στα σχέδια παρήλθαν χωρίς να συμβεί κάτι. Υποστηρίχθηκε ότι το περιστατικό οδήγησε σε σημαντική αλλαγή στο γερμανικό σχέδιο επίθεσης, αλλά αυτή η υπόθεση επίσης αμφισβητήθηκε.
Διακήρυξη του Παλατιού του Αγίου Ιακώβου

Η Διακήρυξη του Παλατιού του Αγίου Ιακώβου (αγγλικά:Declaration of St James's Palace) ήταν η πρώτη κοινή δήλωση στόχων και αρχών από τους Συμμάχους του Β' Παγκοσμίου Πολέμου. Η διακήρυξη εκδόθηκε μετά την "Πρώτη Συμμαχική Συνάντηση" στο Παλάτι του Αγίου Ιακώβου στο Λονδίνο στις 12 Ιουνίου 1941. 
Εκπρόσωποι του Ηνωμένου Βασιλείου και της βρετανικής κυριαρχίας (Καναδάς, Αυστραλία, Νέα Ζηλανδία, Ένωση Νότιας Αφρικής), οι Ελεύθεροι Γάλλοι και οκτώ εξόριστες κυβερνήσεις χωρών (Βέλγιο, Τσεχοσλοβακία, Ελλάδα, Λουξεμβούργο, Ολλανδία, Νορβηγία, Πολωνία, Γιουγκοσλαβία) οι οποίες ήταν υπό την κατοχή των δυνάμεων του Άξονα ήταν μέρη της διακήρυξης, η οποία μεταξύ άλλων δηλώνε τη δέσμευση των Συμμάχων να συνεχίσουν τον πόλεμο και καθιέρωσαν αρχές για να χρησιμεύσουν ως βάση μιας μελλοντικής ειρήνης.
Μεότο Ίουα

Τα Μεότο Ίουα (Meoto iwa) ή οι Παντρεμένοι Βράχοι (Wedded Rocks) είναι δύο βράχοι, που θεωρούνται ιεροί για τον Σιντοϊσμό, και βρίσκονται στην νότια Ιαπωνία στο νησί Χονσού, στο νομό Μίε, στο χωριό Φουτάμι (Futami). Στα Ιαπωνικά Meoto σημαίνει ζευγάρι και Iwa βράχος.
Μάσα Καλέκο

Η Μάσα Καλέκο ("Golda Malka ‘Mascha’ Kaleko", το γένος "Aufen", Χρζάνοβ, Γαλικία, Αυστροουγγαρία, 7 Ιουνίου 1907 – Ζυρίχη, Ελβετία, 21 Ιανουαρίου 1975) ήταν γερμανόφωνη Πολωνή, Εβραϊκής καταγωγής ποιήτρια. Από την ηλικία των 7 ετών έζησε στη Γερμανία, όπου καθ’ όλη τη διάρκεια της προπολεμικής δεκαετίας του ’30 διακρίθηκε για την ποίησή της, που άγγιζε ευαίσθητα, κοινωνικά θέματα της εποχής της. Έζησε επίσης στις ΗΠΑ και στο Ισραήλ και έφυγε από τη ζωή σε ηλικία 67 ετών. Αρκετά από τα έργα της εκδόθηκαν μετά θάνατο, από την εκδότρια φίλη της, Gisela Zoch-Westphal, στην οποία η Καλέκο είχε εμπιστευθεί τα χειρόγραφά της.
Διάσκεψη των Αδάνων

Η Διάσκεψη των Αδάνων ή συνάντηση του Γενίς (Τουρκικά: Adana Görüşmesi, Adana Mülakatı ή Yenice Görüşmesi, Yenice Mülakatı) ήταν μια συνάντηση μεταξύ του Τούρκου Προέδρου Ισμέτ Ινονού και του Βρετανού πρωθυπουργού Ουίνστον Τσώρτσιλ σε χώρο στάθμευσης σιδηροδρομικών βαγονιών στο Γενίς, κοντά στα Άδανα στις 30-31 Ιανουαρίου 1943, όπου ο Τσώρτσιλ προσπάθησε να πείσει τον Τούρκο Προέδρο να ενταχθεί στις συμμαχικές δυνάμεις
και να πολεμήσουν τις δυνάμεις του Άξονα κατά τον Β' Παγκόσμιο Πόλεμο.
Μπιάνκα Καπέλλο

Η Μπιάνκα Καπέλλο (1548 - 20 Οκτωβρίου 1587) ήταν μια Ιταλίδα ευγενής που ήταν η ερωμένη και στη συνέχεια η δεύτερη σύζυγος του Φραγκίσκου των Μεδίκων, Μεγάλου Δούκα της Τοσκάνης. Ο σύζυγός της την έκανε επίσημα σύζυγό του. Συμπτωματικά, η δημιουργία του τυχερού όρου "Σερεντίπιτυ" από τον συγγραφέα Horace Walpole οφείλεται σε ένα πορτρέτο της Μπιάνκα.
Επιχείρηση Μπολίβαρ

Η Επιχείρηση Μπολίβαρ (αγγλικά:Operation Bolívar) ήταν το κωδικό όνομα μιας γερμανικής κατασκοπικής επιχείρησης στη Λατινική Αμερική κατά τη διάρκεια του Β' Παγκοσμίου Πολέμο. Ήταν υπό τον επιχειρησιακό έλεγχο του Τμήματος VID 4 της Υπηρεσίας Ασφαλείας της Γερμανίας και ασχολήθηκε πρωτίστως με τη συλλογή και τη μετάδοση κρυφών πληροφοριών από τη Λατινική Αμερική προς την Ευρώπη. Συνολικά, οι Γερμανοί κατάφεραν να δημιουργήσουν ένα μυστικό δίκτυο ραδιοεπικοινωνιών από τον σταθμό ελέγχου τους στην Αργεντινή, καθώς και ένα σύστημα ταχυμεταφορών που περιελάμβανε τη χρήση ισπανικών εμπορικών σκαφών για την αποστολή πληροφοριών σε έντυπη μορφή.

Ωστόσο, οι αρχές της Αργεντινής συνέλαβαν τους περισσότερους από τους Γερμανούς πράκτορες που δρούσαν στη χώρα τους στα μέσα του 1944, τερματίζοντας όλη την αποτελεσματική δραστηριότητα της Επιχείρησης Μπολίβαρ. Επιπλέον, οι πληροφορίες που συλλέχθηκαν κατά τη διάρκεια της επιχείρησης πιστεύεται ότι ήταν πιο χρήσιμες για τους Συμμάχους, οι οποίοι παρεμπόδισαν μεγάλο μέρος των μυστικών μεταδόσεων, παρά στη Ναζιστική Γερμανία. 
Είχε επίσης το αποτέλεσμα της ταλάντευσης των βασικών ισχυρών παραγόντων της περιοχής από την ουδετερότητα και στην αμερικανική επιρροή, δηλαδή το Μεξικό και τη Βραζιλία, αλλά και τα στρατηγικά γεωπολιτικά έθνη που παράγουν πολύ απαραίτητα αγαθά όπως η Χιλή (χαλκός), το Περού (βαμβάκι) και η Κολομβία (πλατίνα).
Αγαπητός του Κιέβου

μικρογραφία|357x357εσ|Αγαπητός του Κιέβου, 1661
Ο Αγαπητός του Κιέβου (έζησε τον 11ο αιώνα) ήταν ένας Ορθόδοξος Χριστιανός άγιος και γιατρός, καθώς επίσης και μοναχός στη Λαύρα των Σπηλαίων του Κιέβου. Γεννήθηκε στο Κίεβο, όπου και υπήρξε μαθητής του Αγίου Αντωνίου του Κιέβου. Ο Αγαπητός παρείχε δωρεάν ιατρικές υπηρεσίες σε φτωχούς ανθρώπους. Λέγεται ότι μιμήθηκε τον Άγιο Αντώνιο, θεραπεύοντας με βότανα και προσευχή τους ασθενείς. Θεράπευσε επίσης τον Μεγάλο Πρίγκιπα της Κιέβινης Ρωσίας Βλαδίμηρο Β΄ Μονομάχο.

Πολλές εκκλησίες στην Ουκρανία και τη Ρωσία είναι αφιερωμένες στο όνομά του. Τα λείψανά του βρίσκονται σε σπηλιά εντός της Μονής της Λαύρας των Σπηλαίων του Κιέβου.

Η ημέρα εορτασμού του Αγίου Αγαπητού του Κιέβου από την Ορθόδοξη Εκκλησία είναι στις 14 Ιουνίου (1 Ιουνίου στις χώρες του Ιουλιανού ημερολογίου), καθώς και στις 28 Σεπτεμβρίου (εορτασμός των αγίων της Μονής της Λαύρας των Σπηλαίων).
Μάχη της Μπαστόνι

26 Δεκεμβρίου 1944 στην Μπαστόν του Βελγίου, στρατεύματα της 101ης Αερομεταφερόμενης μεραρχίας παρακολουθούν τα [[Douglas C-47 Skytrain]] να τους προμηθεύουν. Τα τζιπ και τα φορτηγά σταθμεύουν σε ένα μεγάλο χωράφι σε κοντινή απόσταση.|εναλλ.=
Η Μάχη της Μπαστόνι ήταν μάχη μεταξύ αμερικανικών και γερμανικών δυνάμεων στην πόλη Μπαστόν στο Βέλγιο από τις 20 έως τις 27 Δεκεμβρίου 1944 και ήταν μέρος μιας μεγαλύτερης επιχείρησης, της Μάχης των Αρδεννών ή μάχη του Θύλακα στη διάρκεια του Β΄ Παγκοσμίου Πολέμου. Η μάχη είναι επίσης γνωστή ως η πολιορκία της Μπαστόνι (siège de Bastogne). Το σχέδιο των γερμανικών δυνάμεων ήταν να φτάσουν στο λιμάνι της Αμβέρσας και να φέρουν περισσότερες δυνάμεις για να το κρατήσουν και να νικήσουν τις κοντινές συμμαχικές δυνάμεις. Όλοι οι δρόμοι στα βουνά των Αρδεννών συναντώνταν στην πόλη Μπαστόν και αυτός ήταν ένας από τους κύριους λόγους για τους οποίους ήταν τόσο ελκυστική και σημαντική πόλη για τους Γερμανούς. Η πολιορκία έληξε στις 27 Δεκεμβρίου 1944 όταν οι αμερικανικές δυνάμεις που κρατούσαν την πόλη απελευθερώθηκαν από την 3η στρατιά του Τζωρτζ Πάττον.
Γκουέντολεν Γκίννες του Άιβη

Η Γκουέντολεν Γκίννες του Άιβη ("Gwendolen Guinness of Iveagh", γεννημένη ως Γκουέντολεν Φλωρεντία Μαίρη Όνσλοου "Gwendolen Florence Mary Onslow", 22 Ιουλίου 1881 - 16 Φεβρουαρίου 1966) ήταν Αγγλό-Ιρλανδή αριστοκράτισσα, πολιτικός και κόρη του Γουλιέλμου Όνσλοου, 4ου Κόμη του Όνσλοου.
Τμήμα Στρατιάς Ανατολικής Μακεδονίας

Το Τμήμα Στρατιάς Ανατολικής Μακεδονίας (ΤΣΑΜ) ήταν μια στρατιά του Ελληνικού Στρατού η οποία πολέμησε στον Β΄ Παγκόσμιο Πόλεμο. Αντιμετώπισε την αρχική γερμανική επίθεση στην Ελλάδα κατά τη διάρκεια της Μάχης των Οχυρών. Ωστόσο, η ΤΣΑΜ αναγκάστηκε να συνθηκολογήσει στους Γερμανούς μετά από τέσσερις μέρες μαχών, στις 9 Απριλίου 1941, μετά την κατάληψη της Θεσσαλονίκης και την αποκοπή της μονάδας από την υπόλοιπη χώρα.
Μπάλες σπόρων

σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Seed_bomb_aka_Seed_ball_(Guerilla_gardening).jpg|δεξιά|μικρογραφία|Μπάλα σπόρου
Οι Μπάλες σπόρων, γνωστές και ως «μπάλες της γης» ή nendo dango» (Ιαπωνικα: 粘土団子) ή Seed balls, αποτελούνται από μια ποικιλία διαφορετικών σπόρων που τυλίγονται μέσα σε μια μπάλα από πηλό, κατά προτίμηση ηφαιστειακό πυροκλαστικό κόκκινο πηλό. Μπορούν να περιληφθούν διάφορα πρόσθετα, όπως χούμο ή κομπόστ. Αυτά τοποθετούνται γύρω από τους σπόρους, στο κέντρο της σφαίρας, για την παροχή μικροβιακών εμβολίων. Οι βαμβακερές ίνες ή το υγροποιημένο χαρτί αναμιγνύονται μερικές φορές στον πηλό για να το ενισχύσουν, το υγροποιημένο χαρτί που επικαλύπτεται στο εξωτερικό γινεται για να προστατεύσει περαιτέρω την πήλινη σφαίρα κατά τη σπορά με ρίψη, ή σε ιδιαίτερα σκληρούς οικοτόπους.
Αθανάσιος Χρυσοχόου

Ο Αθανάσιος Χρυσοχόου (Πράμαντα, 1890 - Αθήνα, 1967) ήταν Έλληνας Ηπειρώτης Συνταγματάρχης και αργότερα συνεργάτης των Ναζί επί Γερμανικής Κατοχής σε διάφορες έμμισθες θέσεις με ναζιστική και αντισημιτική δράση κατά των Ελλήνων Εβραίων της Θεσσαλονίκης αλλά και κατά Ελλήνων αντιστασιακών.
Γιομτώβ Γιακοέλ

Ο Γιομτώβ Γιακοέλ (1899-1944) γεννήθηκε στη Θεσσαλονίκη, ήταν δικηγόρος στο επάγγελμα, Εβραίος στο θρήσκευμα και διετέλεσε νομικός σύμβουλος της Εβραϊκής Κοινότητας Θεσσαλονίκης για είκοσι χρόνια. Κατά τη διάρκεια της γερμανικής κατοχής της Θεσσαλονίκης ο Γιακοέλ έγραψε τα απομνημονεύματά του όπου περιγράφει την εμπειρία των ναζιστικών διωγμών κατά των Ελλήνων Εβραίων της Θεσσαλονίκης. Ο Γιακοέλ υπήρξε εξέχουσα προσωπικότητα στη Θεσσαλονίκη. 

Το 1993 εκδόθηκε βιβλίο με τα απομνημονεύματά του με την επιμέλεια της Φραγκίσκης Αμπατζοπούλου, καθηγήτριας του Τμήματος Φιλολογίας του Αριστοτελείου Πανεπιστήμιου Θεσσαλονίκης.
Άνταμ Τσερνιάκουφ

Ο Άνταμ Τσερνιάκουφ (πολωνικά: "Adam Czerniaków", 30 Νοεμβρίου 1880 - 23 Ιουλίου 1942) ήταν Πολωνός μηχανικός και γερουσιαστής, ο οποίος ήταν επικεφαλής του Εβραϊκού Συμβουλίου ("Γιούντενρατ") του Γκέτο της Βαρσοβίας κατά τη διάρκεια του Β' Παγκοσμίου Πολέμου. Αυτοκτόνησε στις 23 Ιουλίου του 1942 καταπίνοντας ένα χάπι υδροκυανίου, μια ημέρα μετά την έναρξη της μαζικής εξόντωσης των Εβραίων, γνωστή ως Μεγάλη Δράση (Große Aktion).
Χόορν

Το Χόορν () είναι πόλη και έδρα δήμου της ολλανδικής επαρχίας Βόρεια Ολλανδία, στις όχθες της λίμνης Μάρκερμεερ. Ο δήμος έχει έκταση 53,46 χμ² και 73.261 κατοίκους (2020). Αποτελεί τμήμα της περιοχής Δυτικό Φρίσλαντ.

Το Χόορν είναι γνωστό στην Ολλανδία ως η «Πόλη της Χρυσής Εποχής». Η πόλη έχει δύο σιδηροδρομικούς σταθμούς: "Hoorn" (τον κεντρικό σταθμό κοντά στο ιστορικό κέντρο) και "Hoorn Kersenboogerd".